Spremembe izkaza prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb izkaza v proračunskem formatu.

–Uredbe (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in zlasti člena 41 Uredbe,

–Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom,

–Informacijske sisteme Komisije stalno napadajo hekerji in zato se zahteva dodatnih 0,05 milijona EUR za posebno strojno in programsko opremo za izboljšanje in razvoj preiskovalnih zmogljivosti za analizo zlonamerne programske opreme, zlasti na pametnih telefonih.

–Znatne naložbe v infrastrukturo javnih ključev (PKI) CommisSign znašajo 0,45 milijona EUR. Obstoječa strojna in programska oprema je stara in ne podpira najnovejših protokolov, povezanih s šifriranjem, ki bodo postali obvezni leta 2016. Poleg tega je pomembno, da Komisija nadgradi svoje notranje sisteme v skladu z zahtevami iz Uredbe o elektronski identifikaciji in storitvah zaupanja za elektronske transakcije na notranjem trgu. Nadgradnja PKI CommisSign bo tudi izboljšala varnost in uporabnost varne e-pošte za mobilne telefone. Tudi druge institucije nadgrajujejo svoje sisteme in bistveno je, da je PKI CommisSign Komisije interoperabilen z njihovimi prihodnjimi sistemi za obdelovanje tajnih podatkov EU.

Po napadih v Parizu novembra 2015 in marca 2016 v Bruslju so vse institucije ponovno preučile svoje potrebe na področju varnosti v kratko- do srednjeročnem obdobju. Predlog proračuna za leto 2017 vključuje dodatne elemente v zvezi z varnostjo za skoraj vse institucije. V nekaterih primerih pa je treba varnostne ukrepe in naprave okrepiti že prej, zato se zahtevajo dodatna sredstva že za leto 2016.

–Tehnična oprema in naprave (160 000): Potreben je dodatni material, kot so prenosna oprema za pregledovanje, prenosne rentgenske naprave in programska oprema za sledenje gibanja.

–Nadgradnja opreme za varovanje (655 000 EUR): V skladu z zunanjim strokovnim mnenjem je potrebnih več dodatnih ukrepov, da se zagotovi ustrezna raven varnostnih naprav Sodišča, kot so namestitev dodatnih kamer, nadgradnja video stene za osrednje varnostno središče, namestitev alarmnih gumbov v sodnih dvoranah in za sodne sluge, namestitev sistema za odčitavanje registrskih tablic, nadgraditev mehaničnega nadzora dostopa na višini glave ter zameglitev oken v pisarnah članov.

Takšni ukrepi se financirajo prek izravnalnega prispevka EU za šole v skladu z medvladno konvencijo o evropskih šolah. Oprema in naprave, ki bi jih morale v skladu s svojimi obveznostmi iz zgornje konvencije financirati države gostiteljice, niso vključene v to zahtevo.

–Drugi ukrepi, ki jih priporoča Direktorat za varnost, kot so usposabljanje in varnostne študije (0,4 milijona EUR).

Evropske šole so prav tako ugotovile, da potrebujejo dodatnih 3,5 milijona EUR v letu 2016 za kritje stroškov, povezanih z višjo stopnjo pripravljenosti, ki velja od okrepitve varnostnih ukrepov v Belgiji od novembra 2015, ter za izboljšanje varnosti na podlagi inšpekcijskih pregledov in priporočil Direktorata Komisije za varnost. Ta znesek zajema potrebe vseh štirinajstih šol, v katere je skupaj vpisanih 26 000 učencev. Največ zneskov se nanaša na:

–0,5 milijona EUR za lokacije v Luxembourgu za kritje dodatne opreme (0,1 milijona EUR za zgradbo Drosbach in center za predšolske otroke) in učinek zaradi višje ravni varovanja zgradb (0,4 milijona EUR).

–Zagotavljanje varnosti zgradb (500 000 EUR): Potrebne so naložbe v gradbeno infrastrukturo Sodišča, da se poveča varnost prostorov. To zahteva arhitekturno in tehnično študijo, da se opredelijo konkretne potrebe in določi ocena celotnih stroškov.

–Okrepitev varovanja za izboljšanje varnosti oseb in zgradb (500 000 EUR).

3.3Računsko sodišče

Predlagano povečanje za oddelek V – Računsko sodišče znaša 2,1 milijona EUR za kritje naslednjih stroškov:

–Zaposlitev dodatnih varnostnikov (pogodbeni uslužbenci) za večji nadzor treh zgradb Računskega sodišča (45 000 EUR).

–Napotitev policista iz države članice na delo v varnostni ekipi Računskega sodišča, ki bo zadolžen za opravljanje s tem povezanih nalog, da se okrepijo varnostni ukrepi Računskega sodišča (25 000 EUR).

–Zagotavljanje varnosti zgradb (2 000 000 EUR): Na podlagi celovitega varnostnega načrta za prostore Računskega sodišča bodo potrebne precejšnje naložbe, vključno z izgradnjo zunanje ograje okoli lokacije ter varovane točke za dostop in akreditacijo, preureditvijo gibanja oseb in prometa vozil na lokaciji, namestitvijo dodatnih kamer, nakupom nove programske opreme za spremljanje in nadzor tveganj, izgradnjo nove varnostne kontrolne sobe, ureditvijo novega varovanega dostopa do stavbe K1 ter odhodki za vodenje projektov, ki se nanašajo na ta dela.

3.4Evropski ekonomsko-socialni odbor in Odbor regij

Skupni zahtevek za oba odbora znaša 712 605 EUR, pri čemer je upoštevana delitev prostorov. 415 000 EUR je namenjeno za Evropski ekonomsko-socialni odbor in 297 605 EUR za Odbor regij. Končni rezultat tega je povečanje skupnega proračuna za varnost obeh odborov v letu 2016 s 4,2 milijona EUR na 4,9 milijona EUR.

Povečanje bo zajelo naslednje elemente:

–Nadgradnja nadzora dostopa (260 000 EUR): Obstoječi mehanični nadzor dostopa je treba nadgraditi, da bo dostop še naprej omogočen samo pooblaščenim osebam (člani in zaposleni). Zaradi mehaničnega nadzora dostopa na vhodih in v posameznih območjih ne bo treba zaposliti dodatnega osebja.

–Oprema za varovanje (20 000 EUR): Da bi se izboljšala varnost, je potrebna dodatna rentgenska oprema (nadzor prtljage, paketov itd.) ter kamere, povezane s sistemom videonadzora (CCTV), za prikaz (morebitno sumljivih) premikov.

–Zaščita in varovanje zgradb (400 000 EUR): Za zaščito in varovanje notranjih in zunanjih površin zgradb, so potrebna dela na fasadi zgradbe JDE. Poleg tega je pomembno, da se bolje zaščiti okolica (varnostni stebrički) ter okrepijo vhodi v zgradbo in varnost znotraj zgradbe same.

–Zahtevek vključuje tudi stroške za zaposlitev dveh pogodbenih uslužbencev za štiri mesece (48 000 EUR), da se okrepijo zmogljivosti varnostne ekipe.

Skupni vpliv na proračun Odbora regij se le nekoliko zmanjša (–15 395 EUR), če se upošteva učinek spremembe kadrovskega načrta v skladu s členom 50(1) finančne uredbe.

3.5Evropska služba za zunanje delovanje

Predlagano povečanje za oddelek X – Evropska služba za zunanje delovanje znaša 2,5 milijona EUR za kritje naslednjih stroškov:

–Regionalni varnostni uradniki (525 000 EUR): Izračuni ocen nevarnosti, ki jo predstavljajo tretje države, kažejo na očitno poslabšanje stanja na Bližnjem vzhodu in v severni Afriki. Trenutnih 34 regionalnih varnostnih uradnikov je preobremenjenih, ker se je število držav, ki se uvrščajo v kategorije „precejšnje“, „visoko“ in „kritično“ tveganje, povečalo s 26 na 33. Za razširitev pokritosti, tako da bi bil za vse države z „visokimi“ ali „kritičnimi“ tveganji na voljo po en regionalni varnostni uradnik (Bližnji vzhod, Sahel in druga območja), je treba zaposliti dodatnih 14 pogodbenih uslužbencev za 14 delegacij, v katerih trenutno ni regionalnega varnostnega uradnika. Šest dodatnih delegacij, ki so že uvrščene v kategorijo„precejšnje tveganje“, se lahko prerazvrsti v kategorijo „visoko tveganje“ zaradi upadanja cen nafte in surovin, slabšanja gospodarskih razmer, spremembe režima in povečanja tveganja terorističnih dejanj. Zato bi bilo potrebnih še šest dodatnih pogodbenih uslužbencev. Zaradi pričakovanega ponovnega odprtja delegacije v Libiji in za nadomeščanje regionalnih varnostnih uradnikov, ki so odsotni zaradi dopusta, usposabljanja ali bolezni, bi bilo treba zaposliti še 4 regionalne varnostne uradnike, kar skupaj pomeni 24 pogodbenih uslužbencev. Zahtevani znesek krije plače in službena potovanja.

–Oklepna vozila (1 750 000 EUR): Zaradi vse slabših varnostnih razmer so oklepna vozila potrebna v dodatnih delegacijah, kot sta Uganda (1 oklepno vozilo) in urad v Gaziantepu (1 oklepno vozilo). Poleg tega je treba zamenjati nekatera obstoječa vozila, v nekaterih primerih pa delegacija potrebuje dodatno vozilo zaradi njihove večje uporabe. To velja za Burundi, Etiopijo, Mavretanijo, Nigerijo in Sudan (po 1 oklepno vozilo). Stroški za sedem dodatnih oklepnih vozil znašajo 1,75 milijona EUR.

–Oprema za varovanje in dela, povezana z lokalno infrastrukturo za varovanje (51 000 EUR): Obstaja vsaj deset delegacij v državah z visokim tveganjem, v katerih bi bilo treba nadgraditi varnostne naprave. Ta varnostna dela bi se morala izvajati hkrati z lokalnimi deli, ki bi morala biti organizirana na ravni delegacij, kot so stražarske postojanke, stražarnice, cestne zapore in druge fizične ovire (zaščitne stene, ograje) itd. Dela bi morala potekati pod nadzorom pogodbenega uslužbenca z ustreznim strokovnim znanjem in izkušnjami, v proračun pa bi bilo treba vključiti tudi s tem povezane odhodke za službeno potovanje.